ສ​ຫລ ຮ່ວ​ມ​ກັບ ລັດ​ຖະ​ບານ​ລາວ ສ້າງ​ຄວາມ​ເຂັ້ມ​ແຂງ ​ການ​​ສະ​ໜອງ​ທຶນ ​ດ້ານ​ການ​ບິນ
ທ່ານນາງ ຣີນາ ບິດເຕີ ເອກອັກຄະລັດຖະທູດ ​ສ​ຫລ ແລະ ທ່ານສັນຕິສຸກ ສີມມະລາວົງ ຮອງລັດຖະມົນຕີ ກະຊວງໂຍທາທິການ ແລະຂົນສົ່ງ ເຂົ້າຮ່ວມ ການ​ສຳ​ມະ​ນາ ​ທີ່​ນະ​ຄອນ​ຫຼວງວຽງ​ຈັນ.
ເຈົ້າຫນ້າທີ່ ລັດຖະບານ ສປປ ລາວ ລວມທັງ ສະຫະລັດ ສສ ຫວຽດນາມ ແລະຜູ້ເຂົ້າ ຮ່ວມຈາກພາກສ່ວນຕ່າງໆປະມານ 40 ທ່ານ ໄດ້ເຂົ້າຮ່ວມການ ສຳມະນາ ກ່ຽວກັບ ສົນທິສັນຍາເຄບທາວ ຫຼື Cape Town Convention ເພື່ອປຶກສາຫາລື ແນວທາງ ການປະຕິບັດທີ່ດີທີ່ສຸດ ເພື່ອສ້າງຄວາມເຂັ້ມແຂງ ໃຫ້ແກ່ບັນຍາກາດທາງດ້ານທຸລະ ກິດ ທີ່ກ່ຽວຂ້ອງກັບ ຜູ້ຖືກຳມະສິດເປັນເຈົ້າຂອງເຮືອບິນ ແລະ ການສະໜອງທຶນ ຢູ່ ໃນ ສປປ ລາວ ການສຳມະນາໃນຄັ້ງນີ້ ແມ່ນຈັດຂື້ນໂດຍ ສະຖານທູດສະຫະລັດ ຮ່ວມກັບກົມການ ບີນພົນລະເຮືອນ ກະຊວງໂຍທາທິການ ແລະຂົນສົ່ງ ເຊິ່ງໄດ້ຮັບ ການສະໜັບໜູນ ຈາກ ບໍລິສັດ General Electric ຫຼື GE ແລະ ໂບອິ້ງ ທີ່ນະຄອນວຽງຈັນ ໃນວັນທີ 20 ກຸມພານີ້ ທ່ານນາງ ຣີນາ ບິດເຕີ ເອກອັກຄະລັດຖະທູດ ສະຫະລັດ ປະຈຳ ສປປ ລາວ ແລະ ທ່ານສັນຕິສຸກ ສີມມະລາວົງ ຮອງລັດຖະມົນຕີກະຊວງໂຍທາທິການແລະ ຂົນສົ່ງ ໄດ້ໃຫ້ກຽດເປີດການສໍາມະນາທີ່ມີຂຶ້ນເປັນເວລາໜຶ່ງມື້ເຕັມ ຢູ່ທີ່ນະຄອນຫຼວງວຽງ ຈັນ ເພື່ອສົ່ງເສີມໃຫ້ຜູ້ເຂົ້າຮ່ວມຈາກພາກລັດຖະບານ ຜູ້ຊ່ຽວຊານດ້ານ ກົດໝາຍ ແລະຜູ້ນຳດ້ານທຸລະກິດ ເພື່ອຍາດເອົາໂອກາດໃນການສ້ງຄວາມເຂັ້ມ ແຂງໃຫ້ແກ່ ບັນຍາກາດທາງດ້ານທຸລະກິດ ແລະເພື່ອຂະຫຍາຍຄວາມເຕີບໂຕຂອງ ອຸດສາຫະ ກຳການບິນ ໃນ ສປປ ລາວ ທ່ານນາງ ຣີນາ ບິດເຕີ ກ່າວວ່າ “ສົນທິສັນຍາເຄບທາວແມ່ນໃຫ້ຜົນປະໂຫຍດແກ່ ທຸກໆຟ່າຍ ຜູ້ດຳເນີນການສາມາດຊື້ ຫຼືເຊົ່າເຮືອບິນໃນລາຄາທີ່ຖືກລົງຫຼາຍ ນອກນີ້ ຜູ້ຜະລິດເຮືອບິນ ແລະ ຜູ້ໃຫ້ເຊົ່າ ຍັງສາມາດເຂົ້າເຖິງ ໂອກາດຂອງ ຕະຫຼາດໃຫມ່ ໂດຍມີຄວາມສ່ຽງໜ້ອຍລົງ ” ທ່ານຍັງໄດ້ກ່າວໃນງານຕື່ມອີກວ່າ “ການລົງນາມ ໃຫ້ ສັດຕະຍາບັນ ໃນສົນທິສັນຍາເຄບທາວ ແມ່ນຄວາມພະຍາ ຍາມ ແລະ ຫົນທາງ ທີ່ຖືກຕ້ອງສໍາລັບບັນດາປະເທດ ໃນການເສີມຂະຫຍາຍ ຂະແໜງການບິນ ແລະຍັງ ເປັນການປະຢັດຄ່າໃຊ້ຈ່າຍນຳອິກ ພ້ອມນີ້ຍັງເປັນ ການສົ່ງເສີມການທ່ອງທ່ຽວ ແລະ ສົ່ງເສີມການເຊື່ອມໂຍງໃນພາກພື້ນໃຫ້ຫຼາຍ ຂຶ້ນ ຍ້ອນເຫດຜົນດັ່ງກ່າວ, ຈຶ່ງມີຫຼາຍ ກວ່າ 70 ປະເທດ ທີ່ເປັນພາຄີໃນສົນ ທິສັນຍາສະບັບນີ້ ເຊິ່ງລວມທັງບັນດາປະເທດ ໃນອາຊຽນ ເຊັ່ນ ມຽນມ້າ, ສສ ຫວຽດນາມ ມາເລເຊຍ ສິງກະໂປ ແລະ ອິນໂດເນເຊຍ ນອກຈາກເຈົ້າຫນ້າທີ່ ຈາກພາກລັດແລ້ວ ຍັງມີບັນດາຜູ້ນຳທາງດ້ານທຸລະກິດ ຈາກ ຫຼາຍປະເທດໄດ້ເຂົ້າຮ່ວມ ເຊິ່ງລວມມີ 10 ພາກສ່ວນເອກະຊົນທີ່ເປັນສະ ມາຊິກຈາກ |ສປປລາວ ເຊັ່ນ ບັນດາທະນາຄານ ສະພາການຄ້າ ບໍລິສັດກົດໝາຍ ແລະອຸດສາຫະ ກຳແຫ່ງຊາດລາວ ນອກນັ້ນ ຍັງມີບັນດາຜູ້ບັນຍາຍ ທີ່ ມາຈາກໜ່ວຍງານບໍຫານການ ບິນພົນລະເຮືອນຂອງສະຫະລັດ ການບິນພົນ ລະເຮືອນຈາກ ສສ ຫວຽດນາມ ຜູ້ຊ່ຽວ ຊານດ້ານກົດໝາຍ ບໍລິສັດສິງກະໂປ ແລະຜູ້ຊຳນານການສະເພາະດ້ານຈາກບໍລິສັດ ໂບອີ້ງ ແລະບໍລິສັດ GE ທ່ານ Jeffrey Wool ເລຂາທິການໃຫຍ່ຄະນະກຸ່ມເຮັດວຽກ ດ້ານການບິນ ພົນລະເຮືອນ ຍັງໄດ້ໂທເຂົ້າມາຮ່ວມສົນທະນາ ໃນການສຳມະນາຄັ້ງນີ້ ອີກ ດ້ວຍ